Ֆրանսիայի Դիժոն քաղաքի հայկական համայնքի հիմնադիր և «Մաշտոցյան տառեր» հայկական դպրոցի տնօրեն Լիլիթ Բաղրամյանը, ամուսնու հետ հեռավոր ափերում զբաղվելով ազգօգուտ գործունեությամբ, մեկ տեսլական ունի՝ օտարության մեջ գտնվող հայ երիտասարդներին հեռու պահել ուծացման վտանգից, տարածել հայկական մշակույթն ու պահպանել Մայրենիի անաղարտությունը: Ճիշտ է՝ ճանապարհին խոչընդոտների հանդիպում են, բայց չեն ընկրկում, քանի որ իրենց կողքին գաղափարակից ընկերներ ունեն: